Diari Oficial de la Generalitat Valenciana


Sumari del DOGV 9177, del 20-09-2021 (2021/9252)

RESOLUCIÓ de 13 de setembre de 2021, del president de Turisme Comunitat Valenciana, de concessió dels Premis Turisme Comunitat Valenciana corresponents a l'edició de 2021.
---------------------------------------------------------------------------------------------------------------------------------------------------------------------------

### Dades del document

Número de DOGV
:   9177

Data del DOGV
:   20-09-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/9252


Data del document
:   13-09-2021

Organisme emissor
:   Turisme Comunitat Valenciana

Tipus de document
:   Resolució

Anàlisi jurídica

 Descriptors 

:   * distinció honorífica

RESOLUCIÓ de 13 de setembre de 2021, del president de Turisme Comunitat Valenciana, de concessió dels Premis Turisme Comunitat Valenciana corresponents a l'edició de 2021. [2021/9252]  
Per Resolució del 3 de juny de 2021, del president de Turisme Comunitat Valenciana, es van establir les bases reguladores del procés de selecció de candidatures i concessió dels Premis Turisme Comunitat Valenciana 2021.  
L'article 5 d'aquesta resolució estableix que els premis es concediran mitjançant Resolució del president de Turisme Comunitat Valenciana. Serà el Jurat el que es reunirà per a la valoració de les candidatures presentades i, després de les necessàries deliberacions proposarà, a través del seu President, la concessió de premis a la Presidència de Turisme Comunitat Valenciana. D'aquesta reunió s'alçarà la corresponent acta.  
Així mateix, la citada resolució de convocatòria de premis, disposa en l'article 3 que la presidència del Jurat dels Premis Turisme Comunitat Valenciana 2021 serà ostentada per la persona titular de la Direcció de Turisme Comunitat Valenciana, exercint la persona que ocupe la Subdirecció General de Turisme la suplència en el cas d'absència de la persona titular.  
En virtut de l'anterior, vista l'acta de la reunió del Jurat de data 7 de setembre de 2021 que recull els acords adoptats, que conté la relació proposada de candidats a premiar, resolc  
  
Primer  
Concedir els Premis Turisme Comunitat Valenciana 2021, en cadascuna de les modalitats convocades, a les següents candidatures:  
  
Modalitat 1, a la trajectòria turística, que s'atorgarà a qui s'haja distingit, al llarg dels anys, per la realització d'activitats que repercutisquen de manera positiva en el turisme de la Comunitat Valenciana, reconeixent així els mèrits de persones o col·lectius que es caracteritzen pel seu esforç i dedicació, tant en el desenvolupament d'iniciatives empresarials o de dinamització de productes i destinacions turístiques de la Comunitat Valenciana, com en el desenvolupament de la seua professió o activitat mitjançant una participació activa i participativa dins de les seues empreses, en pro del nostre turisme.  
  
- Turiart  
  
Modalitat 2, a la formació, investigació i innovació turística, que s'atorgarà a qui, durant 2021 haja desenvolupat projectes d'investigació i/o de base innovadora aplicats sobre l'activitat turística, ja siga en l'àmbit de la creació o gestió d'empreses, la configuració de nous productes turístics, el reposicionament de destinacions o la seua especialització o qualssevol altres actuacions d'índole similar que comporten un increment de la competitivitat del sector turístic valencià  
  
  
- Cooperativa Viver  
  
Modalitat 3, a la promoció i comunicació turística, que s'atorgarà a qui, durant 2021, duga a terme accions de promoció i comunicació turístiques noves i singulars. Així mateix, tindran cabuda en aquesta modalitat les iniciatives desenvolupades per les destinacions i empreses turístiques que suposen una millora clara del posicionament en els mercats mitjançant activitats de promoció i comunicació de la Comunitat Valenciana.  
  
Ex aequo,  
- Ajuntament de Cullera  
- Castelló Ruta del Sabor  
  
Modalitat 4, al turisme sostenible, que s'atorgarà a qui, durant 2021, contribuïsca a fer del turisme un catalitzador de canvi positiu en algun dels següents àmbits:  
a) Creixement econòmic sostenible  
b) Generació d'ocupació i reducció de la pobresa  
c) Ús eficient dels recursos i protecció del medi ambient  
d) Foment dels valors culturals i la diversitat del patrimoni  
  
- Parc Cultural Valltorta Gasulla  
  
Modalitat 5, al turisme inclusiu, que s'atorgarà a qui, durant 2021, contribuïsca significativament a la millora de l'accessibilitat en algun o alguns dels components de la cadena de valor del sector turístic. Igualment, es valorarà el desenvolupament d'iniciatives vinculades al Codi Ètic del Turisme Valencià mitjançant la implantació d'accions de responsabilitat social empresarial o corporativa.  
  
- Fundació CV Marq  
  
Segon  
Atorgar, a proposta del Jurat, les següents   
  
Mencions especials  
  
- Dolores Salvador, a títol pòstum, per la seua aportació a la millora de qualitat del producte turístic gastronòmic valencià.  
  
- Juan Antonio Calabuig per la seua contribució, des del periodisme, a difondre el ric relat turístic de la Comunitat Valenciana.  
  
  
Tercer  
Atorgar, a motu proprio i com a reconeixement per la Presidència de Turisme Comunitat Valenciana de la seua important labor en l'àmbit formatiu, una menció especial a la Fundació Cañada Blanch, entitat que realitza una encomiable labor en l'impuls al turisme cultural a través de la capacitació dels agents que actuen en la planificació, gestió i promoció d'aquest important producte turístic.  
  
  
Quart  
Ordenar la publicació de la present resolució en el Diari Oficial de la Generalitat Valenciana, de conformitat amb l'així establit en l'article 5 de la resolució de 3 de juny de 2021, del president de Turisme Comunitat Valenciana, per la qual s'estableixen les bases reguladores del procés de selecció de candidatures i concessió dels Premis Turisme Comunitat Valenciana 2021.  
  
Contra la present resolució, que posa fi a la via administrativa, podrà interposar-se recurs contenciós administratiu davant els jutjats contenciosos administratius, dins del termini de dos mesos comptats des de l'endemà de la notificació de la mateixa i, potestativament, podrà interposar-se recurs de reposició davant el president de Turisme Comunitat Valenciana, en el termini d'un mes, a comptar des de l'endemà de la notificació d'aquesta, tot això de conformitat amb el que s'estableix en els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
València, 13 de setembre de 2021.- El president de Turisme Comunitat Valenciana: Francesc Colomer Sánchez.